134 



Cichoracearum inter lacinias decurrunt, ita tainen ut eo 

 in loco, ubi corolla fmditur, uti supra dictum est, ner- 

 vus cesset. Corollae monopetalae tubulosae quinquefidae 

 phylla in Corymbiferis Juss. plerumque laterinervia sunt 

 et nervi inter lacinias seu phylla decurrunt; inveniuntur 

 vero et phylla trinervata. Nervi laterales in laciniae apice 

 junguntur. Corollae trifidae vero Compositarum plerumque 

 phylla habent trinervata et quidem nervos inter lacinias 

 decurrentes e duobus conflatos, simul quoque initium nervi 

 tertii in apice laciniae conspicitur, ubi nervi laterales 

 cum medio junguntur, e. g. in Cineraria nivea, cujus phylla 

 corollarum tubulosarum disci more solito laterinervia sunt. 

 Cum corollae radii in hisce plantis trifidae sint, nervi 

 vero compositi, in Cichoraceis vero quinquefidae, nervi 

 vero simplices, quinque phylla Cichoracearum in tria Co- 

 rymbiferarum esse contracta, facile crediderim. Nervos 

 medios in corollis tubulosis Compositarum antherarum 

 pressione esse oblitteratos non dubitavenm. Singularem 

 in Compositarum corollis nervorum distributionem primus 

 accurate observavit R. Brownius (Verm. Schr. 2. 

 501. sqq.). 



Corollae structura eadem fere est quae calycis. 

 Nervi e vasis spiralibus constant, non raro simplicibus et 

 integris, interdum duplicibus et pluribus; saepe quoque 

 moniliformia seu apposita conspiciuntur. Prosenchymate 

 plerumque comitata decurrunt; deest tamen in variis e. g. 

 in Compositis. Diachyma e cellulis parenchymatis con- 

 stat, lacunis iisque magnis intermixtis. Saepe coloratae 

 sunt cellulae, de quarum distributione cfr. §. 44. In su- 

 perficie papillae eminent, unde nitor holosericeus (cfr. 

 §. 125.). 



